PFคาดกำไรไตรมาสที่เหลือจะดีขึ้นมองราคาหุ้นต่ำไปแนะซื้อเก็งกำไร
PFคาดกำไรไตรมาสที่เหลือจะดีขึ้นจากการโอนสินค้าที่มากขึ้นและการขายที่ดินเปล่าพร้อมจัดตั้ง REIT แนะซื้อเก็งกำไร แม้คาดกำไรหลักต่อหุ้นปีนี้โต 29% แต่หุ้นกลับสูงกว่าพาร์ 1 บาทเพียงเล็กน้อย P/BV ปี 58 เป็นเพียง 0.7 เท่า ให้ราคาพื้นฐานที่ 1.36 บาท แต่เพียงเก็งกำไร เพราะมีเงินกู้และ P/Eที่สูง
21 พ.ค. 2558

บล.ดีบีเอสฯ ระบุในบทวิเคราะห์วันนี้ (21 พ.ค.) ว่า บริษัท พร็อพเพอร์ตี้ เพอร์เฟค จำกัด (มหาชน) หรือ PF กำไรสุทธิไตรมาส 1/58 ดีตามคาด กำไรขั้นต้นจากบ้านเดี่ยวเพิ่ม 8% เทียบช่วงเดียวกันของปีก่อนเป็น 495 ล้านบาท เพราะรายได้เพิ่ม 1% และอัตรากำไรขั้นต้นทำได้ดีขึ้นเป็น 35.5% เทียบกับ เทียบช่วงเดียวกันของปีก่อนที่ 33.2% มีส่วนแบ่งกำไรโรงแรม Kiroro ที่ญี่ปุ่นเพิ่มไตรมาสนี้เป็น 68 ล้านบาท เทียบกับ เทียบช่วงเดียวกันของปีก่อนที่ 39 ล้านบาท ซึ่งเกิดขึ้นหลังจากได้ทำการปรับปรุงและตกแต่งโรงแรมแล้วเสร็จตั้งแต่ พ.ย.57 รวมทั้งสัดส่วนการถือหุ้นได้เพิ่มเป็น 96% จากเดิมที่ 60% ทั้งนี้ไตรมาส 1 จะเป็นไฮซีซันของทุกปี ส่วนดอกเบี้ยจ่ายไตรมาสนี้ลดลง 28% เทียบช่วงเดียวกันของปีก่อนเป็น 140 ล้านบาท
ธุรกิจคอนโดให้ผลกำไรลด แต่อัตรากำไรขั้นต้นสูงขึ้น กำไรขั้นต้นคอนโดไตรมาส1/58เป็น 195 ล้านบาท ลดลง 27% เทียบช่วงเดียวกันของปีก่อนเนื่องจากรายได้ลดลงถึง 44% แต่อัตรากำไรขั้นต้นทำได้ดีขึ้นเป็น 35.9% เทียบกับ เทียบช่วงเดียวกันของปีก่อนที่ 27.5%
ด้านงบดุลไตรมาส1/58ยังคงใช้หนี้เงินกู้สูง อัตราส่วนหนี้สินสุทธิต่อทุนอยู่ในระดับสูงเป็น 1.97 เท่า เทียบกับหนึ่งปีก่อนหน้าที่ 1.99 เท่า มูลค่าทางบัญชีต่อหุ้นเป็น 1.56 บาท ด้านกระแสเงินสดจากการดำเนินงานลดลงเป็น -535 ล้านบาท เทียบกับ เทียบช่วงเดียวกันของปีก่อนที่ +287 ล้านบาท เพราะต้นทุนการพัฒนาอสังหาฯที่เพิ่ม รวมทั้งการชำระคืนเงินเจ้าหนี้
บริษัทมีโอกาสที่จะปรับเป้ายอดขายปีนี้ลง จากเดิมที่ 17-18 พันล้านบาทเป็น 15.5 พันล้านบาท โดยยอดขายไตรมาส1/58เป็น 2.7 พันล้านบาท เพิ่ม 15% เทียบช่วงเดียวกันของปีก่อนและคิดเป็นสัดส่วนเพียงประมาณ 15% เทียบกับเป้าขายเดิม
คาดว่ากำไรไตรมาสที่เหลือจะดีขึ้น จากการโอนสินค้าที่มากขึ้น เป้าหมายปีนี้ของบริษัทคือ 14.5 พันล้านบาท แบ่งเป็นแนวราบ และคอนโด 9.5 และ 5 พันล้านบาท ตามลำดับ แต่ในประมาณการเราให้ไว้ที่ 11.1 พันล้านบาท แบ่งเป็นแนวราบ และคอนโด 6.9 และ 4.2 พันล้านบาท ตามลำดับ รายได้จากไตรมาส1/58เป็นสัดส่วน 20% และ 13% ตามลำดับ มีแผนการขายที่ดินเปล่ากรุงเทพกรีฑาจำนวน 900 ล้านบาท และจัดตั้ง REIT สำหรับหอพัก Uniloft ที่เชียงใหม่ มูลค่าที่ 500 ล้านบาท ปัจจุบันมีอัตราการเข้าเช่า (OR) ที่เฉลี่ย 90%
คงคำแนะนำซื้อเก็งกำไร แม้คาดกำไรหลักต่อหุ้นปีนี้โต 29% แต่หุ้นกลับสูงกว่าพาร์ 1 บาทเพียงเล็กน้อย P/BV ปี 58 เป็นเพียง 0.7 เท่า ให้ราคาพื้นฐานที่ 1.36 บาท ซึ่งประเมินด้วย P/BV ปี 58 ที่ 0.9 เท่า ราคาปิดมีส่วนเพิ่ม 33% ส่วนคาดการณ์อัตราผลตอบแทนปันผลปีนี้น่าพอใจเป็น 3.2% แต่แนะนำเพียงเก็งกำไร เพราะมีภาะเงินกู้ที่สูงตามที่กล่าวไว้ข้างต้น และ P/Eที่สูง ปัจจุบันซื้อขายด้วย P/E ปี 58 ที่ 13.2 เท่า ส่วนที่ราคาพื้นฐานมี P/E ปี 58 ที่ 17.6 เท่า ด้านหุ้นเพิ่มทุนที่จัดสรรให้ผู้ถือหุ้นเดิม คาดว่าจะเข้าซื้อขายในตลาดฯได้ประมาณ 18-22 มิ.ย.58 สำหรับความคืบหน้าการทำเทนเดอร์ ออฟเฟอร์หุ้น TPROP ตามแผนแล้วคาดว่าจะแล้วเสร็จประมาณ ปลาย ก.ค.58 โดยการซื้อจะสำเร็จก็ต่อเมื่อได้สัดส่วนการถือหุ้นมากกว่า 75%